For 3. år i træk arrangerer Fårup Sommerland 'En forårsdag i skoven'. Et arrangement, der henvender sig til børn med livstruende sygdomme. Traditionen tro har Fårup Sommerland foræret tusindvis af billetter til foreninger og organisationer, der arbejde med udsatte børn og unge. Det er blandt andet børn fra Make-A-Wish® Ønskefonden Danmark, der får lov at nyde en forårsdag i skoven. - Ønskefondens mål er at opfylde ønsker for børn med livstruende sygdomme for at skabe håb, styrke og glæde, og dagen i Fårup Sommerland kan netop være med til at skabe glæde hos en hel masse mennesker. Samtidig har vi jo også mulighed for at opfylde nogle helt konkrete ønsker for nogle af vores ønskebørn, siger projektleder Sidse Norre fra Ønskefonden. De 4500 gæster, der er inviteret d. 26. april vil kunne opleve Baraa fra X-Factor, der vil give koncert for Ønskefamilierne og de andre gæster, der besøger parken den dag.

Opsummering:
Børn med livstruende sygdomme bliver blandt sæsonens første gæster, når Fårup Sommerland slår dørene op til arrangementet 'En forårsdag i skoven'.